KOMISSION ASETUS (ETY) N:o 2776/90,

annettu 27 päivänä syyskuuta 1990,

Saksan yhdistymisen jälkeen entisen Saksan demokraattisen tasavallan alueella sovellettavista viinialaa koskevista siirtymätoimenpiteistä

EUROOPAN YHTEISÖJEN KOMISSIO, joka

ottaa huomioon Euroopan talousyhteisön perustamissopimuksen,

ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87(1), sellaisena kuin se on viimeksi muutettuna asetuksella (ETY) N:o 1325/90(2), ja erityisesti sen 3 artiklan 4 kohdan ja 7 artiklan 3 kohdan,

sekä katsoo, että

yhteisön lainsäädäntö on Saksan yhdistymisen jälkeen ilman eri toimenpiteitä voimassa entisen Saksan demokraattisen tasavallan alueella,

tilapäisistä toimenpiteistä, joita sovelletaan Saksan yhdistymisen jälkeen ennen neuvoston toteuttamia siirtymätoimenpiteitä, säädetään komission asetuksessa (ETY) N:o 2775/90(3); olisi tärkeää antaa tiettyjä Saksan yhdistymisen jälkeen entisen Saksan demokraattisen tasavallan alueella sovellettavia siirtymäsäännöksiä muuttamalla:

- viinialan tuotteiden sato-, tuotanto- ja varastoilmoituksista 17 päivänä joulukuuta 1987 annettua komission asetusta (ETY) N:o 3929/87(4), sellaisena kuin se on muutettuna asetuksella (ETY) N:o 1784/90(5),

- viinituotteiden kuljetusten mukana seuraavista asiakirjoista sekä asiaan liittyvien rekisterien pidosta 10 päivänä huhtikuuta 1989 annettua komission asetusta (ETY) N:o 986/89(6), sellaisena kuin se on viimeksi muutettuna asetuksella (ETY) N:o 2246/90(7),

- viinien ja rypälemehujen kuvausta ja esittelyä koskevista yksityiskohtaisista soveltamissäännöistä 26 päivänä maaliskuuta 1981 annettua komission asetusta (ETY) N:o 997/81(8), sellaisena kuin se on viimeksi muutettuna asetuksella (ETY) N:o 632/89(9),

- kuohuviinien ja hiilihapotettujen kuohuviinien kuvausta ja esittelyä koskevista yksityiskohtaisista soveltamissäännöistä 28 päivänä elokuuta 1986 annettua komission asetusta (ETY) N:o 2707/86(10), sellaisena kuin se on viimeksi muutettuna asetuksella (ETY) N:o 596/89(11), ja

tässä asetuksessa säädetyt toimenpiteet ovat viinien hallintokomitean lausunnon mukaiset,

ON ANTANUT TÄMÄN ASETUKSEN:

1 artikla

1 Muutetaan asetus (ETY) N:o 3929/87 seuraavasti:

a) lisätään 1 artiklan 1 kohdan toiseen alakohtaan luetelmakohta seuraavasti:

"- viljelijät, joiden viljelmät sijaitsevat entisen Saksan demokraattisen tasavallan alueella viinivuoden 1990/1991 osalta"

b) lisätään 3 artiklaan kohta seuraavasti:

"Saksan viranomaisten on tehtävä tilastollinen arviointi 1 artiklan 1 kohdassa ja 2 artiklan 1 kohdassa tarkoitetusta viinirypäleiden, viinien ja muiden viinituotteiden tuotannosta viinivuonna 1990/1991 entisen Saksan demokraattisen tasavallan alueella".

c) lisätään 4 artiklan 1 kohtaan alakohta seuraavasti:

"Ensimmäisestä alakohdasta poiketen kauppiaiden, joiden päätoimipaikka on entisen Saksan demokraattisen tasavallan alueella, on tehtävä viinivuoden 1990/1991 osalta tässä säännöksessä säädetyt varastoilmoitukset 3 päivän lokakuuta 1990 varastotilanteestaan viimeistään 15 päivänä marraskuuta 1990."

2 Muutetaan asetus (ETY) N:o 986/89 seuraavasti:

a) lisätään 20 artiklaan kohta seuraavasti:

"6 Poiketen 3 artiklan 1 kohdasta sallitaan 31 päivään elokuuta 1991 pakkaamattomien viinialan tuotteiden kuljetukset kaupallisella asiakirjalla, jos kuljetukset alkavat entisen Saksan demokraattisen tasavallan alueelta."

b) lisätään 24 artiklaan kohta seuraavasti:

"Entisen Saksan demokraattisen tasavallan alueeseen sovelletaan 13-19 artiklaa 1 päivästä syyskuuta 1991."

3 Lisätään asetuksen (ETY) N:o 997/81 22 artiklaan kohta seuraavasti:

"6 Entisen Saksan demokraattisen tasavallan alueelta peräisin olevia viinejä ja rypälemehuja, joiden kuvaus ja esittely ovat ennen 3 päivää lokakuuta 1990 voimassa olevien Saksan demokraattisen tasavallan säännösten mukaisia, mutta eivät neuvoston asetuksen (ETY) N:o 2392/89(*) eivätkä tämän asetuksen mukaisia, voidaan pitää hallussa myyntiä varten, laskea liikkeeseen ja viedä, kunnes varastot loppuvat.

Etikettejä, joissa olevat tiedot ovat ennen 3 päivää lokakuuta 1990 voimassa olevien Saksan demokraattisen tasavallan säännösten mukaisia, mutta eivät asetuksen (ETY) N:o 2392/89 eivätkä tämän asetuksen mukaisia, voidaan käyttää 31 päivään elokuuta 1991.

(*) EYVL N:o L 232, 9.8.1989, s. 13"

4 Lisätään asetuksen (ETY) N:o 2707/86 10 artiklaan kohta seuraavasti:

"6 Asetuksen (ETY) N:o 3309/85 1 artiklan 1 kohdassa tarkoitettuja tuotteita, joiden kuvaus ja esittely ovat ennen 3 päivää lokakuuta 1990 voimassa olevien Saksan demokraattisen tasavallan säännösten mukaisia, mutta eivät edellä mainitun asetuksen eivätkä tämän asetuksen mukaisia, voidaan pitää hallussa myyntiä varten, laskea liikkeeseen ja viedä, kunnes varastot loppuvat.

Sama koskee tuotteita, jotka on valmistettu ennen 3 päivää lokakuuta 1990 tehdyistä cuvéistä ja joiden valmistus on päättynyt kyseisen päivämäärän jälkeen, jos niiden kuvaus ja esittely eivät ole edellä mainittujen säännösten mukaisia, mutta ovat ennen kyseistä päivämäärää Saksan demokraattisessa tasavallassa voimassa olevien säännösten mukaisia.

Sellaisia merkintöjä sisältäviä etikettejä ja muita päällysmerkintöihin tarkoitettuja ennen 3 päivää lokakuuta 1990 painettuja tai valmistettuja tarvikkeita, jotka eivät ole asetuksen (ETY) N:o 3309/85 tai tämän asetuksen mukaisia, voidaan käyttää 31 päivään elokuuta 1991".

2 artikla

Tämä asetus tulee voimaan 3 päivänä lokakuuta 1990.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä 27 päivänä syyskuuta 1990.

Komission puolesta

Ray MAC SHARRY

Komission jäsen

(1) EYVL N:o L 84, 27.3.1987, s. 1

(2) EYVL N:o L 132, 23.5.1990, s. 19

(3) EYVL N:o L 267, 29.9.1990, s. 27

(4) EYVL N:o L 369, 29.12.1987, s. 59

(5) EYVL N:o L 163, 29.6.1990, s. 50

(6) EYVL N:o L 106, 18.4.1989, s. 1

(7) EYVL N:o L 203, 1.8.1990, s. 50

(8) EYVL N:o L 106, 16.4.1981, s. 1

(9) EYVL N:o L 70, 14.3.1989, s. 6

(10) EYVL N:o L 246, 30.8.1986, s. 71

(11) EYVL N:o L 65, 9.3.1989, s. 9